Syarikat Permainan Malaysia

Syarikat Permainan Malaysia Sdn. Bhd. merupakan syarikat permainan dalaman yang terbesar di Malaysia dengan hasil jualan tahunannya mencecah 300,000 set. Syarikat ini menghasilkan lebih kurang 60 jenis permainan dalaman.

Sejarah
Syarikat ini ditubuhkan pada 26 Jun 1976 oleh pereka kelahiran Perak, Ting Sie Bing.

Penubuhan syarikat ini bermula ketika beliau menjadi guru salah sebuah institut latihan berkaitan industri.

Satu hari, beliau melihat beberapa pelajar beliau menyusun suku kata dalam Bahasa Melayu walhal permainan yang dimainkan adalah permainan suku kata, Scrabble yang khusus untuk Bahasa Inggeris. Beliau menyedari terdapat beberapa baki jubin abjad setelah permainan tamat. Sebagai contoh, huruf "A" muncul tiga kali lebih kerap dalam Bahasa Melayu berbanding Bahasa Inggeris.    

Menyedari keadaan tersebut, beliau mula mereka cipta permainan tersebut dalam versi Bahasa Melayu. Sebelum itu, beliau mengambil langkah drastik dengan mempelajari kamus Bahasa Melayu untuk menentukan kekerapan sesuatu abjad diperlukan bagi menjayakan edisi bahasa tersebut. Bekerja separuh masa, beliau mengambil masa selama 4 tahun untuk melakukan kajian tentang permainan tersebut. 

Beliau tidak menghiraukan segala kritikan daripada orang ramai yang menganggap kajian beliau sebagai sesuatu yang pelik dan beliau menganggap ini adalah satu cabaran. Akhirnya, beliau telah berjaya memajukan permainan suku kata dalam versi Bahasa Melayu, Sahibba dan seterusnya menubuhkan syarikat ini.

Anugerah
 Tahun  Anugerah  Dianugerahkan oleh 1987 Product Excellence Award Kerajaan Malaysia 1997 G-Mark Award  Kementerian Sains, Teknologi dan Alam Sekitar 1998 Design Excellence Special Award Kementerian Perdagangan Antarabangsa dan Industri  1999 Industry Award for Innovation Kerajaan Selangor G-Mark Award  Kementerian Sains, Teknologi dan Alam Sekitar 2000 Design Excellence Special Award Kementerian Perdagangan Antarabangsa dan Industri 

Pautan luar
 Laman Web Rasmi
 Produk daripada Syarikat Permainan Malaysia Sdn. Bhd.

Kategori:Syarikat Malaysia
Kategori:Jenama Malaysia
Kategori:Syarikat yang ditubuhkan pada 1976
Kategori:Penubuhan 1976 di Malaysia